Namiķi (Lutriņu pagasts)
Šis raksts ir par apdzīvotu vietu Lutriņu pagastā. Par Namiķi skatīt rakstu Namiķi. Namiķi ir ciems Saldus novada Lutriņu pagastā. Izvietojies pagasta dienvidaustrumos Dēņu strauta krastā pie autoceļa P108 1,5 km no pagasta centra Lutriņiem, 9 km no novada domes Saldū un 125 km no Rīgas. Apdzīvotā vieta izveidojusies pēckara gados kā Saldus speciālās meliorācijas celtniecības pārvaldes ciemats. Padomju laikā Namiķos bija klubs un bibliotēka, tagad ierīkots naktsklubs.